# Càdec de mar

El càdec de mar (Juniperus macrocarpa) és una espècie de conífera de la família de les cupressàcies. És un arbust o arbret que habita principalment en dunes litorals. Al Països Catalans es present a Mallorca i València. També es coneix com a càdec de fruit gros, ginebre marí i ginebró de fruit gran.

## Descripció

Aquesta espècie mesura uns 1-3 m, i les seves fulles mesuren de 20-25 x 2-2,5 mm, essent triverticilades, aciculars, rígides, d'àpex punxant, amb dues franges blanques al feix separades per un nervi verd més estret.
Els cons són gruixuts, ovoides, de 1,2-1,5 cm, al principi de color blavós, i en madurar d'un color marró fosc i amb la superfície mat. Els cons masculins són axil·lars, de fins a 6 mm, globosos o ovoides, subsèssils, marró-vermellosos, formats per esquames subpeltades de disposició verticilada, portant cadascuna de 3 a 7 sacs pol·línics en la seva cara inferior. Els cons femenins són també axil·lars, de fins a 3 mm, de subglobosos a ovoides, truncats a l'àpex, subsèssils, verdosos, formats per esquames triverticilades, sent només fèrtils generalment les tres superiors. La floració té lloc a la tardor-hivern. Els exemplars masculins presenten estròbils bru-rogencs clarament visibles. Els femenins tenen estròbils verdosos i poc perceptibles. En general, ambdós tipus d'estròbils tendeixen a disposar-se en les ramificacions perifèriques per afavorir tant com sigui possible la seva pol·linització anemòfila. La fructificació és primaveral, produint-se la maduració dels cons el segon any. El nombre de llavors més freqüent varia de 2 a 3, encara que poden trobar-se des d'1 fins a 7(9).

## Distribució i hàbitat

La seva àrea geogràfica s'estén a la regió mediterrània i oest d'Àsia, fins a Síria, incloent el nord d'Àfrica. A la península Ibèrica s'estén per Mallorca i les costes de València i d'Andalusia (Cadis i Huelva), tot i que sembla trobar-se també en alguns punts de l'interior de les Serres Bètiques. Es caracteritza per habitar a dunes i arenals marítims, rarament en sòls litorals descarnats (sobre roques).
* Tronc
* Al seu hàbitat
* Bosquina
* Vista general
* Fulles i pinyes

## Taxonomia

Juniperus macrocarpa va ser descrita per Sm. i publicada a Florae Graecae Prodromus 2: 263, l'any 1913.

### Etimologia

* Juniperus: nom genèric que procedeix del llatí iuniperus.
* macrocarpa: epítet llatí que significa "amb un gran fruit".

### Sinonímia

* Juniperus attica Orph.
* Juniperus biasolettii Link
* Juniperus communis var. macrocarpa (Sm.) Spach
* Juniperus elliptica Carrière
* Juniperus lobelii Guss.
* Juniperus macrocarpa var. ellipsoidea Neilr.
* Juniperus macrocarpa var. globosa Neilr.
* Juniperus macrocarpa var. lobelii (Guss.) Parl.
* Juniperus major Dioscorides ex Bubani
* Juniperus neaboriensis Lawson ex Gordon
* Juniperus oblongata Guss.
* Juniperus oxycedrus var. globosa (Neilr.) Rouy
* Juniperus oxycedrus var. lobelii (Parl.) Rouy
* Juniperus oxycedrus var. macrocarpa (Sm.) Silba
* Juniperus oxycedrus subsp. macrocarpa (Sm.) Neilr.
* Juniperus sphaerocarpa Antoine
* Juniperus umbilicata Godr.
* Juniperus willkommii Antoine
* Sabina phoenicea var. lobelii (Guss.) Antoine

## Referències

* 1 2 «Noms de plantes. Corpus de fitonímia catalana | TERMCAT». [Consulta: 21 febrer 2023].
* ↑ «Juniperus oxycedrus L. subsp. macrocarpa (Sibth. et Sm) Ball.». [Consulta: 21 febrer 2023].
* ↑ Junta de Andalucía. «Juniperus oxycedrus subsp. macrocarpa (Sm.) Ball, J. Linn. Soc. London (Bot.) 16: 670 (1878». Libro Rojo de la Flora Silvestre Amenazada de Andalucía. Tomo I: Especies en Peligro de Extinción, 1999.
* 1 2 López González, Ginés A. Guía de los árboles y arbustos de la Península Ibérica y Baleares. 3a edició. Madrid:Mundiprensa, 2007. ISBN 10: 84-8476-312-9.
* ↑ Nieto Ojeda, R. Guía práctica para la identificación de árboles y arbustos ibéricos. 2a edició. Jaén:RNO, 2006. ISBN 84-611-1887-1.
* ↑ «Juniperus macrocarpa». Tropicos.org. Missouri Botanical Garden. [Consulta: 30 novembre 2014].
* ↑ Juniperus a Flora de Canarias
* ↑ macrocarpa a Epítetos Botánicos
* ↑ «Juniperus macrocarpa a The Plant List» (en anglès). [Consulta: 11 juliol 2017].